กินยาคุมนี้มา มีอาการมึนหัว อยากอาเจีย ขับถ่ายไม่ปกติ ถ่ายไม่สุด ต้องกินยาระบาย กินก่อถ่ายไม่สุดค่ะ แน่นท้อง มีเณอมีตด แผงยี่ห้อก่อนหน้านี้ไม่เปนแบบนี้นะค่ะ ควรหยุดกินหรือว่ากินต่อค่ะ
สวัสดีครับ ยาคุมกำเนิด Synfonia นี้มีผลข้างเคียงที่พบบ่อยคือ1. อาการคลื่นไส้อาเจียน2. ประจำเดือนมาไม่ปกติ3. คัดตึงเต้านม4. ปวดศีรษะดังนั้น อาการคลื่นไส้อาจจะเป็นผลข้างเคียงจากยานี้ได้ หากเพิ่งมีการเปลี่ยนมาใข้ยาคุมใหม่ เพราะฉะนั้น หากยังมีอาการดังกล่าว ขอแนะนำให้หยุดยาตัวนี้ก่อนดีกว่าครับอย่างไรก็ดี สำหรับอาการท้องผูก แน่นท้อง และถ่ายลำบากนั้น ไม่ใช่ผลข้างเคียงที่พบบ่อยในยานี้ครับ ซึ่งอาการท้องผูก โดยทั่วไปเกิดจากการรับประทานอาหารกากใยหรือผักผลไม้น้อย หรือดื่มน้ำน้อย แต่กระนั้น ก็อาจเกิดจากหลายสาเหตุอื่นครับ เช่น1. ภาวะลำไส้อักเสบ หรือ มีการตีบตันภายในลำไส้2. ภาวะลำไส้บีบตัวไม่ดี จากการที่ระบบประสาทในลำไส้ทำงานผิดปกติ3. โรคอื่่นๆ เช่น เบาหวาน ภาวะฮอร์โมนธัยรอยด์ต่ำ เป็นต้นครับดังนั้น หากยังมีอาการแน่นท้อง และยังไม่ถ่ายแม้จะเคยใช้ยาถ่ายแล้ว แนะนำพบอายุรแพทย์เพื่อตรวจหาสาเหตุเพิ่มเติมครับ เพราะแต่ละโรคมีการรักษาที่ต่างกันครับ